Βεβαίωση Ακινησίας Φορτηγού Αυτοκινήτου Δημοσίας ή Ιδιωτικής Χρήσης
Ακινησία Φορτηγού Ιδιωτικής Χρήσης (ΦΙΧ)
Αίτηση - Υπεύθυνη Δήλωση για Χορήγηση Βεβαίωσης Ακινησίας Φορτηγού Αυτοκινήτου Δημοσίας ή Ιδιωτικής Χρήσης.
Εάν το φορτηγό αυτοκίνητο ανήκει στην κυριότητα ή την κατοχή περισσοτέρων προσώπων, η αίτηση υποβάλλεται από όλους τους συνιδιοκτήτες ή από κοινού κατόχους. Σε διαφορετική περίπτωση υποβάλλεται δικαιολογητικό από το οποίο προκύπτει η έγγραφη συναίνεση όλων των συνιδιοκτητών ή κατόχων. Στην υπεύθυνη δήλωση αναγράφεται η διεύθυνση του χώρου φύλαξης του φορτηγού αυτοκινήτου.
Κατάθεση από τον αιτούντα (δια ζώσης ή ταχυδρομικά)
Κατάθεση στοιχείων κυκλοφορίας (άδεια κυκλοφορίας και πινακίδες αριθμού κυκλοφορίας) φορτηγού αυτοκινήτου που κυκλοφορεί ως φορτηγό ιδιωτικής χρήσης (ΦΙΧ) ή ως φορτηγό δημοσίας χρήσης (ΦΔΧ).
Το πρόσωπο που θέτει το φορτηγό αυτοκίνητο σε προσωρινή ακινησία έχει την κυριότητα του φορτηγού αυτοκινήτου ή το κατέχει βάσει σύμβασης αγοράς με παρακράτηση κυριότητας ή σύμβασης χρηματοδοτικής μίσθωσης (leasing).
Η διαδικασία αφορά την κατάθεση των στοιχείων κυκλοφορίας (άδεια και πινακίδες) φορτηγού αυτοκινήτου με αίτηση του κατόχου του και τη θέση του φορτηγού αυτοκινήτου σε προσωρινή ακινησία.
Έγγραφα από τα οποία προκύπτει κατά περίπτωση η εκπροσώπησή του νομικού προσώπου, όταν η αίτηση υποβάλλεται από νομικό πρόσωπο.
Αντίγραφο δελτίου ταυτότητας ή άλλου εγγράφου αναγνώρισης ταυτότητας του φυσικού προσώπου που υποβάλλει την αίτηση
Ο αιτών καταθέτει στην αρμόδια υπηρεσία την πρωτότυπη άδεια κυκλοφορίας του φορτηγού αυτοκινήτου.
Ο αιτών καταθέτει στην αρμόδια υπηρεσία τις πινακίδες αριθμού κυκλοφορίας του φορτηγού αυτοκινήτου.
Η αναζήτηση αντιγράφου δελτίου ταυτότητας πραγματοποιείται αυτεπάγγελτα αποκλειστικά με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας», στη διαδρομή: https://id-copy.services.gov.gr/, εφ όσον είναι εφικτό (Σχετική η αριθμ. πρωτ. 16452/21-05-2025 εγκύκλιος Υπουργείου Ψηφιακής Διακυβέρνησης με θέμα «Κατάργηση υποβολής φωτοαντιγράφου δελτίου ταυτότητας Έλληνα πολίτη - Έναρξη χρήσης της ηλεκτρονικής υπηρεσίας έκδοσης ψηφιακού αντιγράφου δελτίου ταυτότητας», ΑΔΑ 99ΤΤ46ΜΤΛΠ-Ν7Φ). Στις λοιπές περιπτώσεις (άλλα ταυτοποιητικά έγγραφα ή αδυναμία αυτεπάγγελτης αναζήτησης) κατατίθεται αντίγραφο από τον αιτούντα.
Κατάθεση από τον αιτούντα (αποκλειστικά δια ζώσης)
1. Φυσικό ή νομικό πρόσωπο που διαθέτει Φορτηγό Δημοσίας Χρήσης (Φ.Δ.Χ.) ή Φορτηγό Ιδιωτικής Χρήσης (Φ.Ι.Χ.) μπορεί να καταθέτει τα στοιχεία κυκλοφορίας (άδεια και πινακίδες κυκλοφορίας) στην υπηρεσία μεταφορών της Περιφέρειας όπου τηρείται ο φάκελος του οχήματος και να θέτει το φορτηγό αυτοκίνητο σε προσωρινή ακινησία. Η αρμόδια υπηρεσία εκδίδει βεβαίωση προσωρινής ακινησίας. 2. Τα στοιχεία κυκλοφορίας των φορτηγών αυτοκινήτων που βρίσκονται σε προσωρινή ακινησία φυλάσσονται στην περιφερειακή υπηρεσία μεταφορών σε όλη τη διάρκεια της προσωρινής ακινησίας. Το φορτηγό αυτοκίνητο απαγορεύεται να κυκλοφορεί κατά τη διάρκεια της προσωρινής ακινησίας και φυλάσσεται σε συγκεκριμένο χώρο φύλαξης. 3. Οι οδικοί μεταφορείς μπορούν να διακόπτουν τις υποχρεώσεις προς τον ΕΦΚΑ εφόσον θέτουν σε προσωρινή ακινησία όλα τα ΦΔΧ που διαθέτουν. Στην περίπτωση αυτή εφαρμόζεται η ΚΥΑ αριθμ. Φ.10035/2523/131/2016 (ΦΕΚ Β 2896), όπου περιγράφονται οι προϋποθέσεις και η σχετική διαδικασία. 4. Η διαδικασία παρέχεται και ψηφιακά για ΦΙΧ οχήματα μέσω της ειδικής ηλεκτρονικής εφαρμογής https://drivers-vehicles.services.gov.gr με την προϋπόθεση ότι το πρόσωπο που θέτει σε προσωρινή ακινησία το όχημα έχει εξ ολοκλήρου (ποσοστό 100%) είτε την κυριότητα του φορτηγού αυτοκινήτου είτε την κατοχή βάσει σύμβασης αγοράς με παρακράτηση κυριότητας ή σύμβασης χρηματοδοτικής μίσθωσης (leasing). 5.Για την ολοκλήρωση της διαδικασίας απαιτείται η αυτοπρόσωπη παρουσία στην αρμόδια Υπηρεσία Μεταφορών της Περιφέρειας, για την προσκόμιση των στοιχείων κυκλοφορίας του οχήματος (άδεια και πινακίδες).
Προσωρινή ακινησία Φορτηγού Δημόσιας Χρήσης.
Όροι και προϋποθέσεις θέσης σε προσωρινή ακινησία Φορτηγού Δημοσίας Χρήσης (Φ.Δ.Χ.) και Επιβατικού (Ε.Δ.Χ.) οχήματος, κατά το άρθρο 121 του Ν. 4199/2013 (Α 216).
Χορήγηση αδειών κυκλοφορίας Φ.Ι.Χ. αυτοκινήτων σύμφωνα με τις διατάξεις του Ν. 1959/91.
Ψηφιακή διαδικασία θέσης σε ακινησία φορτηγού αυτοκινήτου ιδιωτικής χρήσης (ΦΙΧ) και λεωφορείου ιδιωτικής χρήσης (ΛΙΧ)
Τα έννομα μέσα σύμφωνα με το ν.2690/1999 (Α45)-Κώδικας Διοικητικής Διαδικασίας, και τον.3852/2010 (Α 87) -Νέα Αρχιτεκτονική τηςΑυτοδιοίκησης και της Αποκεντρωμένης Διοίκησης- Πρόγραμμα Καλλικράτης.
Η Γραμματεία της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση για θέση σε προσωρινή ακινησία και τα δικαιολογητικά.
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο.
Ο αρμόδιος υπάλληλος καταχωρεί στο Μητρώο Αδειών Κυκλοφορίας Οχημάτων την προσωρινή ακινησία του φορτηγού αυτοκινήτου.
Ο αρμόδιος υπάλληλος της Διεύθυνσης Μεταφορών και Επικοινωνιών της Περιφερειακής Ενότητας παραλαμβάνει την αίτηση για θέση σε προσωρινή ακινησία και τα δικαιολογητικά που υποβλήθηκαν μέσω της ηλεκτρονικής εφαρμογής https://drivers-vehicles.services.gov.gr.
Ο αρμόδιος υπάλληλος της Διεύθυνσης Μεταφορών και Επικοινωνιών της Περιφερειακής Ενότητας καταχωρεί την αίτηση στο πρωτόκολλο της υπηρεσίας.
Έλεγχος της πληρότητας της αίτησης και των δικαιολογητικών
Καταχώρηση της προσωρινής ακινησίας φορτηγού αυτοκινήτου στο Μητρώο Αδειών Κυκλοφορίας Οχημάτων
Χορήγηση βεβαίωσης ακινησίας φορτηγού αυτοκινήτου